## Pravilnik o uvjetima za obavljanje udomiteljstva i postupku za odobravanje, obnavljanje i oduzimanje dozvole za obavljanje udomiteljstva

### NN 95/2004 (13.7.2004.), Pravilnik o uvjetima za obavljanje udomiteljstva i postupku za odobravanje, obnavljanje i oduzimanje dozvole za obavljanje udomiteljstva

# MINISTARSTVO ZDRAVSTVA I SOCIJALNE SKRBI

1806

Na osnovi članka 114. stavka 4. Zakona o
socijalnoj skrbi (»Narodne novine«, br. 73/97, 27/01, 59/01, 82/01 i 103/03),
ministar zdravstva i socijalne skrbi donosi

## PRAVILNIK

### O UVJETIMA ZA OBAVLJANJE UDOMITELJSTVA I POSTUPKU ZA ODOBRAVANJE, OBNAVLJANJE I ODUZIMANJE DOZVOLE ZA OBAVLJANJE UDOMITELJSTVA

I. OPĆE ODREDBE

Članak 1.

Ovim Pravilnikom utvrđuju se stambeni i
socijalni uvjeti i drugi uvjeti koje mora ispunjavati udomitelj i članovi
udomiteljske obitelji, postupak za odobravanje, obnavljanje i oduzimanje
dozvole za obavljanje udomiteljstva, kao i sadržaj te izgled dozvole za
obavljanje udomiteljstva.

Članak 2.

(1) Korisnici skrbi izvan vlastite obitelji u
udomiteljskoj obitelji su:

– djeca bez odgovarajuće roditeljske skrbi
(djeca bez roditelja, djeca koju roditelji zanemaruju ili zlorabe svoje
roditeljske dužnosti),

– trudnica prije poroda ili roditelj s djetetom
do 6 mjeseci, a iznimno, ako je to u interesu djeteta do godine dana života
djeteta, koji nema stana, odnosno nema osiguran smještaj ili zbog poremećenih
odnosa obitelji ne može ostati s djetetom u
obiteljskom domu,

– djeca i mlađi punoljetnici s poremećajima u
ponašanju,

– djeca i odrasle osobe – žrtve obiteljskog
nasilja,

– tjelesno ili mentalno oštećena osoba,

– psihički bolesna odrasla osoba,

– osoba ovisna o alkoholu, drogi ili drugim
opojnim sredstvima,

– starija i nemoćna osoba,

– HIV pozitivno dijete.

(2) U jednu udomiteljsku obitelj može se u
pravilu smjestiti jedna vrsta korisnika iz stavka 1. ovog članka.

II. ZAJEDNIČKI UVJETI U POGLEDU STAMBENIH,
SOCIJALNIH I DRUGIH UVJETA

Članak 3.

(1) Stambeni prostor
udomiteljske obitelji mora se nalaziti u naselju ili njegovoj blizini tako da
ovisno o vrsti korisnika omogućava korištenje usluga ustanova odgoja i
obrazovanja, zdravstva i drugih djelatnosti, te da ima prometne veze s
naseljem.

(2) Stambeni prostor iz
stavka 1. ovog članka mora biti priključen na električnu, telefonsku, vodovodnu
i kanalizacijsku mrežu.

Članak
4.

(1) Stambeni prostor
udomiteljske obitelji u koju se smje­štava korisnik mora omogućavati zajednički
život s korisnikom kao članom vlastite obitelji.

(2) Stambeni prostor
mora biti u vlasništvu ili suvlasništvu udomitelja ili njegova bračnog druga
ili u najmu u trajanju od najmanje 3 godine.

 Članak
5.

(1) Stambeni prostor treba imati potreban broj
funkcionalno raspoređenih prostorija ovisno o broju i vrsti korisnika: kuhinja,
spavaonice, prostor za dnevni boravak, prostorije za održavanje osobne
higijene.

(2) Ako je u udomiteljsku obitelj smještena teže
pokretna osoba ili osoba u invalidskim kolicima, stambeni prostor mora biti
prilagođen njihovom nesmetanom kretanju.

(3) U zimskim mjesecima treba se u svim
prostorijama osigurati grijanje.

Članak 6.

(1) Prostorije u kojima borave korisnici moraju
imati dnevno svjetlo i mogućnost prirodnog provjetravanja.

(2) Oprema stambenog prostora treba biti takve
izrade da odgovora namjeni pojedine prostorije te tehničkim, higijenskim i
estetskim zahtjevima i da se može lako održavati.

Članak 7.

(1) Korisniku treba osigurati pravilnu prehranu
ovisno o njegovoj dobi i zdravstvenom stanju.

(2) Korisniku se mora osigurati najmanje 3
obroka dnevno.

(3) Korisniku se mora osigurati odgovarajuća
zdravstvena skrb.

Članak 8.

Udomiteljska obitelj mora korisniku osigurati
uvjete koji omogućuju poželjan nastavak odgoja, kao i poštivanje njegovog
etničkog podrijetla, vjerskog ili kulturnog uvjerenja te jezika.

Članak 9.

Udomiteljska obitelj obvezna je prije prijama korisnika
iz članka 2. stavka 1. ovoga Pravilnika, završiti odgovarajući tečaj sukladno
Zakonu o socijalnoj skrbi (u daljnjem tekstu: Zakon).

Članak 10.

Korisnici se smještavaju u udomiteljsku obitelj
uz poseban pristanak svih punoljetnih članova udomiteljske obitelji.

III. POSEBNI UVJETI U POGLEDU STAMBENIH,
SOCIJALNIH I DRUGIH UVJETA ZA DJECU I MLAĐE PUNOLJETNE OSOBE

Članak 11.

(1) Stambeni prostor mora imati odgovarajući
broj spavaonica.

(2) U jednoj spavaonici može biti najviše troje
djece.

(3) Spavaonica treba
biti odgovarajuće namještena, na način da svako dijete ima vlastiti ležaj
prilagođen uzrastu, te ormar za odlaganje osobnih stvari.

Članak 12.

Stambeni prostor treba
imati odgovarajući prostor za igru i učenje.

Članak
13.

(1) Braća i sestre
smještavaju se u istu udomiteljsku obitelj.

(2) Iznimno, ako ih
nije moguće smjestiti u istu udomiteljsku obitelj, mogu se smjestiti u
različite udomiteljske obitelji uz osiguravanje redovnih susreta i druženja.

Članak 14.

Dobna razlika između udomitelja i udomljenog
djeteta u trenutku smještaja ne smije biti veća od 50 godina, osim kada se radi
o srodničkoj obitelji.

Članak 15.

Udomitelj je dužan roditeljima omogućiti susrete
i druženja sa smještenim djetetom u skladu s odlukom nadležnih tijela.

Članak 16.

Udomitelj djeteta koje treba zdravstvenu skrb
mora se pridržavati svih uputa dobivenih od nadležne zdravstvene službe.

Članak 17.

Ako nadležni centar za socijalnu skrb utvrdi da
je smješte­nom korisniku potrebno osigurati pružanje psihosocijalne pot­pore,
način i pružanje te potpore utvrdit će se ugovorom između udomitelja i centra
za socijalnu skrb.

IV. POSEBNI UVJETI U POGLEDU STAMBENIH,
SOCIJALNIH I DRUGIH UVJETA ZA DJECU I ODRASLE OSOBE – ŽRTVE OBITELJSKOG NASILJA

Članak 18.

Djeci i odraslim
osobama – žrtvama obiteljskog nasilja pružaju se u udomiteljskoj obitelji
usluge privremenog smještaja dok traje potreba (u pravilu do 6 mjeseci, a
izuzetno do godinu dana).

Članak 19.

(1) Stambeni prostor, u
pravilu, treba imati dva izlaza.

(2) Na ulazu u objekt, u
pravilu, sigurnost se korisnika osigurava video nadzorom. Ako se sigurnost
korisnika ne može osigurati video nadzorom, udomiteljska obitelj dužna je
osigurati čuvanje objekta putem ovlaštene pravne ili fizičke osobe ili na drugi
odgovarajući način.

(3) Ulazna vrata moraju
biti posebno pojačana.

(4) Objekt mora imati
osiguran cjelodnevni prilaz prijevoznim sredstvima.

Članak 20.

Udomiteljska obitelj
mora, u svrhu osiguranja pružanja psihosocijalne potpore, temeljem ugovora s
ovlaštenom pravnom ili fizičkom osobom, osigurati za smještene korisnike usluge
stručnog tima s radnim vremenom od polovice punog radnog vremena psihologa i
socijalnog radnika.

V. POSTUPAK ZA ODOBRAVANJE, OBNAVLJANJE I
ODUZIMANJE DOZVOLE ZA OBAVLJANJE UDOMITELJSTVA

Članak 21.

Postupak za izdavanje
dozvole za obavljanje udomiteljstva (u daljnjem tekstu: postupak) pokreće se po
zahtjevu stranke.

Članak 22.

(1) Postupak provodi
centar za socijalnu skrb prema mjestu prebivališta udomitelja (u daljnjem
tekstu: centar).

(2) Ispunjavanje uvjeta za izdavanje dozvole za
obavljanje udomiteljstva (u daljnjem tekstu: dozvola), propisanih Zakonom i
ovim Pravilnikom ocjenjuje stručni tim centra kojeg čine: diplomirani socijalni
radnik, prof. psihologije i diplomirani pravnik, kao i liječnik za osobe sa
zdravstvenim teškoćama, a po potrebi i drugi odgovarajući stručnjaci, (u
daljnjem tekstu: stručni tim).

Članak 23.

(1) Stručni tim ocjenjuje ispunjavanje uvjeta za
izdavanje dozvole na propisanom obrascu koji je sastavni dio ovoga Pravil­nika.

(2) Na osnovi ocjene iz stavka 1. ovoga članka
ravnatelj centra donosi, u roku od osam dana, rješenje kojim se utvrđuje da
podnositelj zahtjeva ispunjava propisane uvjete za obavljanje udomiteljstva.

Članak 24.

(1) Ravnatelj centra izdaje dozvolu za
obavljanje udomiteljstva na osnovi konačnog rješenja iz stavka 2. članka 23.
ovog Pravilnika na propisanom obrascu koji je sastavni dio ovoga Pravilnika.

(2) Dozvola iz stavka 1. ovoga Pravilnika izdaje
se na vrijeme od dvije godine.

(3) Centar je dužan dozvolu dostaviti odmah, a
najkasnije u roku osam dana dana izdavanja, podnositelju zahtjeva i
ministarstvu nadležnom za poslove socijalne skrbi.

Članak 25.

(1) Udomitelj je dužan najkasnije tri mjeseca
prije isteka dozvole podnijeti nadležnom centru zahtjev za obnavljanje dozvole.

(2) Nakon provedenog postupka centar izdaje novu
dozvolu za obavljanje udomiteljstva.

(3) U postupku odlučivanja o zahtjevu iz stavka
1. ovog članka centar na odgovarajući način primjenjuje odredbe članka 22. –
24. ovog Pravilnika.

(4) Do okončanja postupka iz stavka 2. i 3.
ovoga članka produžava se važenje ranije izdane dozvole.

Članak 26.

Udomitelj je dužan izvijestiti nadležni centar
odmah, a najkasnije u roku 15 dana od dana nastanka, o svim promjenama koje utječu
na ispunjavanje propisanih uvjeta za izdavanje, obnavljanje i oduzimanje
dozvole.

Članak 27.

(1) Centar koji je izdao dozvolu za obavljanje
udomiteljstva dužan je po saznanju o promijenjenim okolnostima, po službenoj
dužnosti, pokrenuti postupak za preispitivanje uvjeta za obav­ljanje
udomiteljstva.

(2) Ravnatelj centra donijet će rješenje o
oduzimanju dozvole za obavljanje udomiteljstva ako se u postupku iz stavka 1.
ovog članka utvrdi da udomiteljska obitelj ne ispunjava propisane uvjete.

(3) U postupku iz stavka 1. ovog članka centar
na odgo­va­rajući način primjenjuje odredbe članka 22. – 24. ovog Pravilnika.

Članak 28.

O žalbi protiv rješenja centra o utvrđivanju
ispunjavanja propisanih uvjeta za obavljanje udomiteljstva, odnosno o odbijanju
zahtjeva za izdavanje dozvole za obavljanje udomiteljstva, kao i o obnavljanju
dozvole te oduzimanju dozvole za obavljanje udomiteljstva odlučuje ministarstvo
nadležno za poslove socijalne skrbi.

Članak 29.

Ovaj Pravilnik stupa na
snagu osmog dana nakon objave u »Narodnim novinama«.

Klasa: 550-01/04-01/315
Urbroj: 534-06-03-04-1
Zagreb, 7. srpnja 2004.

Potpredsjednik Vlade
ministar zdravstva i socijalne skrbi **prof****. dr****. sc****. Andrija** **Hebrang****,** v. r.

Na osnovi članka 114.
stavka 5. Zakona o socijalnoj skrbi (»Narodne novine«, br. 73/97, 27/01, 59/01,
82/01 i 103/03) Stručni tim Centra za socijalnu skrb

 —————————————————,

*(navesti potpuni naziv
i sjedište ustanove)*

daje

OCJENU

Obitelj———————————————

*(navesti ime, prezime i
adresu člana obitelji koji preuzima skrb o korisniku)*
ispunjava propisane uvjete za smještaj —————————–––––––––––––––––––––––––––––—
korisnika.

*(navesti
broj i vrstu korisnika ovisno o ispunjenim uvjetima)*

OBRAZLOŽENJE

U povodu zamolbe
————–––––––––––———————————

*(navesti ime, prezime i adresu člana obitelji –
podnositelja zahtjeva)*

podnesene Centru za
socijalnu skrb ————––––––––––––––––––—

*(navesti potpuni naziv i sjedište
centra)*

obavljen je očevid u
obitelji ————–––––––––––—–––––————

*(navesti ime, prezime, dob i adresu člana
obitelji koji preuzima skrb o korisniku-u daljnjem tekstu: udomitelj, te dob
članova udomiteljske obitelji)*

i utvrđeno je sljedeće:

– da je udomitelj
hrvatski državljanin  (*strani
državljanin – ako je prethodno odobreno od Ministarstva zdravstva i socijalne
skrbi),*

– da je udomitelj
psihički i tjelesno zdrava osoba (*pribaviti ocjenu zdravstvene ustanove)*

– da udomitelj ima
sposobnosti potrebne za zaštitu, čuvanje, njegu, odgoj i zadovoljavanje drugih
potreba korisnika *(pribaviti nalaz psihologa za psihološki profil
udomitelja)*

– da u obitelji nisu
poremećeni obiteljski odnosi,

–
da ni jedan član obitelji nije osoba društveno neprihvatljivog ponašanja,

–
da ni jednom članu obitelji nije oduzeto pravo na roditeljsku skrb,

–
da u obitelji nema članova koji bi zbog mentalnog oštećenja ili bolesti
ugrozili zdravlje ili drugi interes korisnika,

– da stambeni uvjeti
udomitelja omogućuju smještenoj osobi primjereno stanovanje (*opisati
stambeni prostor: broj i raspored prostorija, opremljenost namještajem, način
grijanja i dr.)*

Na
temelju utvrđenog činjeničnog stanja ocjenjuje se da obitelj
(————–––––––––––———————), ispunjava propisane uvjete za smještaj korisnika
socijalne skrbi.

                                             STRUČNI
TIM

                                      ———–––––————

Na osnovi članka 114.
stavka 5. Zakona o socijalnoj skrbi (»Narodne novine«, br. 73/97, 27/01, 59/01,
82/01 i 103/03) Stručni tim Centra za socijalnu skrb ————––––––—–––—––––––————,

*(navesti potpuni naziv i
sjedište ustanove)*

donosi

            OCJENU

————–––––––––––––––––––––––––––––––————–—————–———————

(*navesti ime,
prezime i adresu osobe koja preuzima skrb o korisniku*)

ispunjava propisane
uvjete za smještaj —–––—————–————–—————— korisnika.

*(navesti
broj i vrstu korisnika ovisno o ispunjenim uvjetima)*

OBRAZLOŽENJE

U povodu zamolbe
————–––––––––––———————

  (*navesti ime, prezime i
adresu osobe koja podnosi zahtjev)*

Centru za socijalnu
skrb————–––––––––––———————

                            (*navesti
potpuni naziv i sjedište centra*)

obavljen je očevid u
obitelji ——––––––––––———————

                                    (*navesti ime, prezime, dob i
adresu osobe koja preuzima skrb o korisniku – u daljnjem tekstu: udomitelj)*

i utvrđeno je sljedeće:

– da je udomitelj
hrvatski državljanin (*strani državljanin – ako je prethodno odobreno od
Ministarstva zdravstva i socijalne skrbi),*

–
da je udomitelj psihički i tjelesno zdrava osoba (*pribaviti ocjenu
zdravstvene ustanove)*

–
da udomitelj ima sposobnosti potrebne za zaštitu, čuvanje, njegu, odgoj i
zadovoljavanje drugih potreba korisnika *(pribaviti nalaz psihologa za
psihološki profil udomitelja)*

– da osoba društveno
neprihvatljivog ponašanja,

– da mu nije oduzeto
pravo na roditeljsku skrb,

– da stambeni uvjeti
udomitelja omogućuju smještenoj osobi primjereno stanovanje (*opisati
stambeni prostor: broj i raspored prostorija, opremljenost namještajem, način
grijanja i dr.)*

Na temelju utvrđenog
činjeničnog stanja ocjenjuje se da (————–––––––––––———————), ispunjava
propisane uvjete za smještaj korisnika socijalne skrbi.

                                          STRUČNI TIM

                           ——–––––––––———————

Na
osnovi članka 114. stavka 5. Zakona o socijalnoj skrbi (»Narodne novine, br.
73/97, 27/01, 59/01, 82/01 i 103/03) Centar za socijalnu skrb
————–––––––––––———–––––––———————

*(navesti potpuni naziv
i sjedište ustanove)*

izdaje

DOZVOLU

Obitelj
––––––————–––––––––––——————–––––––––––––––––————————––––––––

              (*navesti ime, prezime i adresu
člana obitelji koji preuzima skrb o korisniku*)

ispunjava propisane
uvjete za smještaj ——–––––––––————––––––––———–——–––––––——   korisnika.

                                                           *(navesti
broj i vrstu korisnika ovisno o ispunjenim uvjetima)*

Dozvola se izdaje dana ——–––––––––———————
s rokom važenja od dvije godine uz mogućnost obnavljanja.

                                                RAVNATELJ

                                                                                                                        ————–––––––

Na osnovi članka 114.
stavka 5. Zakona o socijalnoj skrbi (»Na­rodne novine«, br. 73/97, 27/01,
59/01, 82/01 i 103/03) Centar za socijalnu skrb ——––––––––––––––––––––––—––––––––––––———————,

*(navesti potpuni naziv i sjedište ustanove)*

izdaje

DOZVOLU

Gospođa/gospodin——–––––––––———————––––––———––––––————————————

                                        (*navesti ime, prezime i
adresu osobe koja preuzima skrb o korisniku*)

ispunjava propisane
uvjete za smještaj

if !supportEmptyParas endif

(*navesti broj i vrstu korisnika ovisno o
ispunjenim uvjetima)*

Dozvola se izdaje dana
——–––––––––——————— s rokom važenja od dvije godine uz mogućnost obnavljanja.

RAVNATELJ

         ————–––––––

Pravilnik, NN 95/2004-1806